Coba ceritain soal Suku Atoni dalam bahasa tetun

Suku Atoni (konhesido mos nu'udar Atoin Meto ka Dawan) nu'udar suku ida ne'ebe hela iha Ilha Timor, ne'ebe lokalisa iha Timor Osidental, Indonezia ho enklave Oecussi-Ambeno, Timor Leste. Total Populasaun husi ema Atoni to 600.000 ema. Lian ne'ebe utiliza mak Lian Uab Meto. Atoni Meto nu'udar suku ida ne'ebe lokaliza iha provinsia Nusa Tenggara Timur (NTT). Suku Atoni maioria hela iha parte husi Ilha Timor ne'ebe lokaliza iha south provinsia NTT. Atoni Meto mai husi liafuan rua mak hanesan Atoni katak ema, Meto literalmente katak rai maran. Babain ema temi Atoni Pah Meto katak "ema sira husi rai maran"(1)

Valor moris fundametal husi ema Atoni Meto mak bazea ba konhesementu feto-mone. Feto-mone bele mos hatete nu'udar norma ida ka atetudi husi komunidade Atoni nu'udar ezemplu hodi proteje no haburas komunidade Atoni ne'e rasiki. Konseitu ne'e bele dehan hanesan ho konseitu konsep manunggaling kawulo gusti husi komunidade Java ka Yin-Yang husi komunidade Tionghoa, tuir mai mak esplikasaun husi liafuan feto-mone.

·      Liafuan feto signifika katak feto. Ita hare'e husi linha gerasaun sira, ema sira ne'ebe mai husi gerasaun inan nian ne'e tama parte ba kateria feto.

·      Mone signifika katak Mane. Ita hare'e husi linha gerasaun sira, ema sira ne'ebe mai husi gerasaun aman nian ne'e tama parte ba kateria mone. Liu husi laifuan ne'e, feto-mone tradus nu'udar femenio-maskulino hodi deskrebe ba komunidade Atoni Meto konaba genero feto no mane. Konseitu ne'e bele kompara ho konseitu husi Yin-yang iha komunidade Tionghoa (2)

Sistema ne'e mos tama ba ligasaun social apresenta husi valor ne'ebe hanesan. ligasaun sira entre ema no Maromak, ema ho ema, no mos ema ho natureza ezemplu: Uis Pah-Uis Neno (Maromak Mundo-Maromak Lalehan), Ain-Uis Neno-Am-Uis (Maromak Inan-Maromak Aman), Bife-Atoni (fete-mane), no seluk-seluk tan. (3)

Termo feto-mone representa unidade ne'ebe metin ne'ebe iha tama kontribui husi parte hotu-hotu, hanesan moris la prefeitu se la iha unidade entre feto no mane.(4) Hare'e ba nia implementasaun, konseitu feto-mone fo impakto ba moris entre feto no mane liu-liu fahe serbisu. Komunidade Atoni hafahe responsabilidade entre feto no mos mane.

Mane iha responsabilidade iha area politiku, hanesan funu, hari'i ligasaun ho komunidade sira seluk, no mos serbisu iha to'os, fila ba feto taumatan liu ba tein, fase ropa, serve bainaka sira no seluk-seluk tan. Razasaun ba feto sira hodi hare'e ba parte sira nee tamba komumidade Atoni hare'e sira nu'udar "inan moris nian".